Gösta Malms gravsted på Norra begravningsplatsen i Stockholm.
**Carl Gösta (Gustaf) Oscar Malm** (født 11. mai 1873, død 11. januar 1965) var en svensk ingeniør i byggeteknikk, politiker og embetsmann. 

Malm ble student i 1891 og ble uteksaminert fra Kungliga Tekniska högskolans avdeling for byggeteknikk i 1895. Etter blant annet å ha tjenestegjort som formann ved anlegging av vannledninger, kloakker og gater i Oxelösund ble han i 1899 ansatt ved Stockholms vannverk, hvis sjef da var Fredrik Vilhelm Hansen, som han senere ble å samarbeide med i mange år. Han var således arbeidsleder for byggingen av Stockholms nye vannledningsverk ved Norsborg i 1901-05, ble arbeidsleder ved byggingen av Olidans kraftverk i Trollhättan i 1906 og for ombyggingen av Trollhätte kanal i 1909 samt underdirektør for Trollhätte kanal- og vannverk samme år. I 1910 ble han utnevnt til overingeniør og var fra 1910-14 sjef for Vattenfallsstyrelsens byggekontor. Her var han ansvarlig for byggingen av Porjus kraftverk og i det vesentlige også Älvkarleby kraftverk. I årene 1914-17 var administrerende direktør i AB Skånska Cementgjuteriet. Han var i tre perioder, fra 1916 til 1928, landshøvding i Norrbottens län hvor han var spesielt opptatt av fylkets kommunikasjonsproblemer.

Malm var fra 27. oktober 1920 til 13. oktober 1921 handelsminister i Louis De Geers og Oscar von Sydows regjeringer, og var sosialminister i Ernst Tryggers regjering fra 19. april 1923 til 18. oktober 1924. Han var som minister partipolitisk uavhengig. Han var i 1911-13 formann i Svenska Teknologföreningens avdeling for byggeteknikk og i 1915-16 formann i foreningen. Han var medlem av Statens järnvägars trafikkråd i 1916-18, formann for betongbronemnden i 1917-21, i statsbaneøkonomikommisjonen 1920-21 samt for sakkyndige for maskinell veitrafikk i 1920-23. Etter denne tid hadde han diverse utredningsoppdrag og var også teknisk sakkyndig. 

Malm publiserte tekniske avhandlinger og rapporter for byggeprosjekter han hadde utført (blant annet del III, avdelning l i «Trollhättan, dess kanal- och kraftverk») samt artikler i *Teknisk tidskrift* m.m. I 1963 utkom selvbiografien *I mina krafts dagar*.

Medlemskap og utmerkelser
-------------------------

Malm ble i 1919 medlem av Ingenjörsvetenskapsakademien (IVA), og ble i 1943 tildelt IVAs store gullmedalje «för hans insatser som vattenkraftbyggare, för vägväsendet och särskilt för tekniskt-vetenskaplig forskning». Malm var medlem av Kungliga Krigsvetenskapsakademien fra 1938. Han ble i 1944 utnevnt til æresdoktor ved Kungliga Tekniska högskolan

Malm var innehaver av Kong Gustaf Vs 70-årsmedalje, Nordstjerneordenen, Vasaordenen, Finlands hvite roses orden og Illis Quorum.

Referanser
----------

 *Denne artikkelen er helt eller delvis basert på materiale fra* Malm, Karl Oskar Gustaf (Gösta) *i Nordisk familjebok, utgitt mellom 1904 og 1926 – i dag offentlig eiendom.*

1. 1 2 3 4   Svenskt biografiskt lexikon, «C O Gustaf (Gösta) Malm», Svensk biografisk leksikon-ID 10191[Hentet fra Wikidata]
2. ↑   Norra begravningsplatsen.se, «Sten nr 226 – Gösta Malm», besøkt 23. mai 2017[Hentet fra Wikidata]
3. ↑   Svenskagravar.se, «Malm, Oscar Karl Gustaf», besøkt 10. januar 2018[Hentet fra Wikidata]
4. ↑   Norra begravningsplatsen.se, norrabegravningsplatsen.se, besøkt 25. juni 2017[Hentet fra Wikidata]
5. ↑   runeberg.org[Hentet fra Wikidata]
6. ↑   runeberg.org[Hentet fra Wikidata]
7. ↑   www.kth.se[Hentet fra Wikidata]
8. ↑   runeberg.org[Hentet fra Wikidata]
9. ↑   runeberg.org[Hentet fra Wikidata]
10. ↑   sok.riksarkivet.se[Hentet fra Wikidata]
11. ↑   runeberg.org[Hentet fra Wikidata]
12. ↑  «Samtliga innehavare av Stora guldmedaljen». Kungliga Ingenjörsvetenskapsakademien. Arkivert fra originalen 29. august 2010. Besøkt 21. juni 2012.
13. ↑  «Krigsvetenskapsakademien» **(svensk)**. Sveriges statskalender / 1955 /. Besøkt 1. september 2017.
14. ↑  «Hedersdoktorer 1944-2008». KTH. Arkivert fra originalen 24. mars 2010. Besøkt 21. juni 2012. [ ], lest 12. april 2009
15. ↑  «Hedersdoktorer på KTH 1944 - 2006» (PDF) **(svensk)**. Kungliga Tekniska högskolan. Arkivert fra originalen (PDF) 26. september 2015. Besøkt 1. september 2017.
16. ↑  «Kommendörer m. st. k. av Kungl. Nordstjärneorden. [928—936]» **(svensk)**. Sveriges statskalender / 1942. Bihang /. Besøkt 1. september 2017.
17. ↑  Hans De Geer. «C O Gustaf (Gösta) Malm» **(svensk)**. Svenskt biografiskt lexikon / Riksarkivet. Besøkt 1. september 2017.

|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Nationalencyklopedin **·** Geni **·** VIAF **·** GND **·** LIBRIS
 |